חסרי בושה
פרקים > עונה רביעית

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 37 | 1 | הנאות פשוטות | ג'ון וולס | ג'ון וולס | 12 בינואר 2014 |
ליאם, הילד הקטן במשפחת גלאגר, מתחיל ללכת ולדבר, דבי מתחילה לפרוח פיזית,מינית ורגשית, פיונה עוברת שלושה חודשים בתפקיד והיא יוצאת למחצה עם הבוס שלה, מייק, אבל הם עדיין רק מפלרטטים. שילה עושה עבודות תחזוקה וניקיון בביתם של הגלאגרים מתוך רצון טוב ושעמום. פרנק נמצא על ידי שוטרים כשהוא כמעט מחוסר הכרה והוא נשאר בבית עם שילה ובתה. הן רוחצות אותו ומכניסות אותו למיטה להתאושש. פרנק מודה בפני קארל שהוא מכור לאלכוהול והוא משתעל ומקיא דם כשהוא שותה, ולכן הוא משכנע את קארל לאלתר דרך להכניס לו אלכוהול לגוף שלא דרך הפה. מיקי נהפך לסרסור, איאן נעדר ומיקי מעמיד פנים שלא אכפת לו ממנו. סטן, בעל הבר שבניהול קווין, נפטר בבית האבות. קארל מתחיל לפלוט זרע בלילות ופרנק מלמד אותו לאונן לפני השינה ובכך להימנע מפליטות זרע בזמן השינה. ורוניקה מגלה שהיא בהריון ומודיעה לקווין שנהנה מהחדשות. פיונה מקיימת סוף סוף יחסי מין עם מייק, הבוס שלה, אך לא מרוצה במיוחד מכך. מיקי מנסה לאונן תוך כדי התבוננות בתמונות של איאן, אך התסכול שלו גורם לו להכות במראה באמבטיה והוא מדמם בידו.
| 38 | 2 | הבת הגדולה שלי | מימי לדר | ננסי מ. פימנטל | 19 בינואר 2014 |
פיונה מתחילה ליהנות מהטבות החיים כשחיים מעל לקו העוני. היא משתמשת בביטוחי הבריאות שלה שהופעלו לאחרונה כדי לקחת את ילדי המשפחה לבדיקות. פיונה המומה לשמוע זאת, בזמן שפרנק עוזב ומביט בה. בינתיים, מסתבר שסטן השאיר לקווין וורוניקה את בר האליבי בצוואתו והגשים את חלומו של קווין, אך עם זאת, הספרים מראים כי המקום שקוע בחובות.
| 39 | 3 | כמו האבא, כך גם בתו | צנעא חמרי | שילה קאלחאן | 26 בינואר 2014 |
פיונה אוכלת ארוחת ערב עם משפחתו של מייק ופוגשת את אחיו, רובי. שילה מחפשת אהבה באמצעות שירות הכרויות ברשת. בניסיון להרוויח קצת כסף, קארל גונב כלבים שונים ברחבי השכונה ומחזיק בהם ככופר. מיקי המיואש מנסה להסוות את געגועיו למיקי באלכוהול וסקס, ואילו ורוניקה וקווין מנסים נואשות להרוויח יותר כסף כהכנה לארבעת ילדיהם. פרנק פוגש את הבת הגדולה שלו, סמי, שלא מכירה את הקשר ההורי של פרנק אליה. הוא עושה עליה רושם טוב, מה שמוביל לכך שהיא רודפת אחריו בצורה רומנטית. אף על פי שפרנק דוחה את הניסיונות האלה, היא עדיין מציעה לו את הכבד שלה. דבי נדחית גם היא כאשר היא מנסה לקיים יחסי מין עם החבר שגדול ממנה בהרבה שנים. אחרי ארוחת ערב נוספת, פיונה מקיימת יחסי מין עם רובי.
| 40 | 4 | זרים ברכבת | פיטר סגל | איתן פרנקל | 2 בפברואר 2014 |
פרנק מגלה שההשתלה שהוא זקוק לה תעלה לו 150 אלף דולר ומתכוון לפצוע את עצמו על מנת לסחוט כסף מהביטוח. לאחר ניסיון כושל הוא מגייס לעזרתו את קארל ששובר בהצלחה את רגלו של פרנק. מיקי, שמתעצבן בגלל הכמות הקטנה שאשתו מרוויחה בעסקי הזנות שלה, אומר לה ולכל הזונות האחרות שלא לעבוד עד שישלמו להן יותר. מאמציו לא מצליחים כאשר מחליפים את כל הנשים תוך שעות ספורות. בביקור בבית, ליפ ומנדי מפתחים מחדש את אהבתם הישנה שמסתיימת בקטטה לאחר שליפ מעליב אותה. פיונה שוב נכנעת לטבעו המפתה של רובי והזוג כמעט ונתפס מקיים יחסי מין על ידי מייק. אחרי שדבי ניסתה לקיים יחסי מין עם נער אחר קרוב יותר לגילה שלה, היא מבינה שהיא לא מוכנה עדיין לאבד את בתוליה. סמנתה אומרת לפרנק שהיא איננה תורמת בר קיימא והוא בטעות מגלה לה שהוא אביה. סמנתה זועמת ומשליכה אותו החוצה.
| 41 | 5 | שפשוף | דייוויד נוטר | דייבי הולמס | 9 בפברואר 2014 |
פיונה ורובי נפגשים במלונית והיא מסיימת איתו את הקשר. במכללה, ליפ מופתע משני קצינים צבאיים שטוענים כי זהותו נגנבה. אף על פי שהם הראו לו תצלום של איאן, הוא טוען שהוא לא מכיר את הבחור שבתמונה. במהלך ויכוח, רובי חושף את הקשר שלו עם פיונה למייק, וכתוצאה מכך, מייק חובט בפניו. כאשר ההכנסות הכספיות באליבי נמוכות, פותחים קווין ומיקי בית בושת בדירה שמעל הבר. לפרנק נאמר כי התביעה בגין רגלו השבורה תימשך לפחות שנה. כשהוא נואש לריפוי מחלת הכבד שלו, הוא מגייס את קארל, סמנתה ושילה לבנות בית מגורים כדי להיפטר מהרעלים שבגופו. בינתיים, ליפ חוזר מהקולג' לחפש את איאן. בעזרת דבי, הצמד עוקב אחריו עד לבר של הומוסקסואלים, הוא לא מתנהג כרגיל ומתחמק מכל שאלותיהם. רובי מפתיע את פיונה בכך שהוא מופיע בביתה עם קוקאין. במסיבת יום ההולדת שלה, פיונה וקווין לוקחים את הקוקאין שרובי הותיר אחריו מפני פיונה. אסון מכה את הבית כאשר ליאם נמצא חסר הכרה במטבח, מתברר שהוא צרך את שארית הקוקאין. פיונה נעצרת על ידי המשטרה בחדר ההמתנה בבית החולים בעקבות חוסר האחריות כלפי ליאם כאפוטרופוסית שלו.
| 42 | 6 | עיר הברזל | ג'יימס פונסולדט | ג'ון וולס | 16 בפברואר 2014 |
פיונה מוכנסת לכלא בעקבות בליעת הקוקאין של ליאם. לאחר שקיבלה את הפרוגנוזה על מצבה של ליאם, ליפ מאשים את פיונה בחוסר אחריותה ומתעלם מניסיונותיה להיות שוב אפוטרופוס כלפיהם. פרנק מקבל כמה חדשות מפוכחות מהרופא, האומרות לו שלא נותר לו הרבה זמן לחיות. אף על פי שסמנתה מצפה לתרחיש הגרוע ביותר, פרנק מאמין שזמנו טרם נגמר והוא עקשן מכדי למות. שילה נפרדת ממשפחת החבר החדש שלה וחווה שוב ריקנות נפשית. ליפ מספר למנדי על מצבם הנוכחי ומבקש את עזרתה באיתור איאן. פיונה יוצאת מהכלא ומייק מחכה לה בחוץ. בזמן ששאר בני המשפחה באים לראות את ליאם משתקם בבית החולים, פיונה נכנסת לבית גלאגר הריק ומבינה שהיא שוב לבד.
| 43 | 7 | ציפור כלא, לא תקפה, חלל, חותך, מפגר ותאום טפילי | גארי ב. גולדמן | ננסי מ. פימנטל | 23 בפברואר 2014 |
תפקיד האפוטרופסות נופל על ליפ, האוסר על פרנק לעשן סמים בתוך הבית על מנת שהבית יהיה יציב ותקים אם עובדים סוציאליים יבואו לביקורת. קארל סופג עלבונות כלפי משפחתו כששני תלמידים בבית הספר שלו צוחקים על התאונה של ליאם. כשדבי מכינה למאט ארוחת ערב נחמדה כחלק מיום השנה שלהם, מאט פותח איתה בשיחה על נושאים רגישים ואומר לה שהיא צעירה מדי בשבילו. מאוחר יותר באותו לילה, ליפ ופיונה מתווכחים ולבסוף מגיעים להבנה שזו הייתה תאונה. בר האליבי נשדד וקווין מבקש להשיג אקדח למטרות הגנה. בינתיים, סמנתה נותנת לפרנק סמים קשים, הגורמים לו להתעלף בחדר האמבטיה מה שמניע את ליפ ושאר הגאלאגרים לבעוט בה בפרנק ובצ'אקי החוצה. פיונה מגיעה לשימוע בו השופט קובע כי היא תרצה מעצר בית במקום בכלא.
| 44 | 8 | האבות של פופ | מימי לדר | שילה קאלחאן | 9 במרץ 2014 |
כדי להתכונן לביקור של קצין המבחן שלה, פיונה חייבת להוציא את כל הנמצאים מהבית, כולל כלי הנשק הנסתרים של קארל כמו טייזר ונונצ'קוס, והיא הורסת את לוח "הספירה לאחור אל הבתולה" של דבי. איאן נזרק מביתו של מיקי על ידי אשתו מכיוון שחשה מאוימת בנוכחותו. קארל מושעה מבית הספר מכיוון שהכה את החברים מהכיתה שצחקו עליו. איאן חוזר לבית גלאגר להפתעתה של פיונה. מיקי נקרע בין מערכות היחסים שלו עם איאן ואשתו הרוסייה עד שנכנע לדרישותיו של איאן. לאחר שקרול יולדת, היא שוקלת מחדש לשמור את התינוק לעצמה. לאכזבתו של קווין, ורוניקה גורמת לו להסכים. רובי מגיע להתנצל על מה שקרה עם ליאם אבל פיונה טורקת בפניו את הדלת.
| 45 | 9 | אגדת בוני וקרל | מארק מילוד | איתן פרנקל | 16 במרץ 2014 |
קארל מתחבר לבחורה בשם בוני, נראה שהם בעלי אותם תחומי עניין בפזיזות ובאלימות. שילה חוזרת עם תוכניות גדולות עבורה ועבור פרנק לפני שהוא ימות. פיונה מחפשת עבודה כחלק מהמעקב של שרות בתי הסוהר. הדברים מתחילים טוב עד שמעשיה הקודמים ממשיכים לרדוף אותה ומכריחים אותה להתעמת עם רובי. מיקי מבלה עם איאן במקום עם אשתו ובנו הנולד, אף על פי שהיא רוצה שהוא יחזור הביתה וישלם עבור הילד שלהם ויטפל בו, מיקי לא שש לעשות זאת, הם רוקמים יחד תוכנית לברוח ממנה, עד שאשתו של מיקי משבשת את תוכניותיהם.
| 46 | 10 | כבד, אני בקושי מכיר אותך | כריסטופר צ'ולק | דייבי הולמס | 23 במרץ 2014 |
מיד לאחר עימותה עם רובי, פיונה מסתחררת מכל מה שעוברת, מאבדת שליטה ומתחילה להשתמש בסמים ואלכוהול ובאכילה בלתי נשלטת. ליפ בסופו של דבר מוצא את פיונה, וכשרואה כמה היא שבורה, סולח לה ומתנצל על יחסו הקשה כלפיה. מיקי מתחיל לדאוג עם קווין על הכסף שהם מרוויחים במיזם המשותף של בית הבושת. סם ושילה מוצאים אלטרנטיבה זולה יותר לבעיית הכבד של פרנק, אך הדברים לא הולכים כמתוכנן.
| 47 | 11 | אמילי | אנתוני המינגוויי | ננסי מ. פימנטל | 30 במרץ 2014 |
פרנק סובל מהזיות לאחר הניתוח, והוא לא יכול להבחין בבירור מיהם האנשים סביבו ומדוע הוא בבית החולים. בעודו שם, פרנק מתחבר לאמילי, ילדה צעירה שמחכה ללב חדש, הוא נהיה עצוב באמת כשהיא מתה לפני ההשתלה שלה. קארל מזמין את משפחתה של בוני לגור בבית גאלגר, מבלבל את ליפ לרגע אך זוכה לבסוף לאישורו. עובדת סוציאלית עוברת ובודקת את הבית שנמצא כעת תחת פיקוחו של ליפ. איאן מתעלף בטקס הטבלת בנו של מיקי. מאוחר יותר, במסיבה שלאחר ההטבלה, שם נמצא אביו של מיקי, טרי, מיקי מכריז על ההומוסקסואליות שלו לכולם, וגורם לקטטה עם משפחתו וטרי נעצר פעם נוספת.
| 48 | 12 | לזרות | מארק מילוד | ג'ון וולס | 6 באפריל 2014 |
פרנק התאושש מההזיות שלאחר הניתוח ומגלה, להפתעתו, את נישואיו לשילה. עוד הוא מגלה כי תרופת ההשתלה שלו תביא למספר תופעות לוואי לא רצויות, ושהוא עדיין לא יכול לשתות אלכוהול. איאן ומיקי מתעוררים זה בזרועת זה, אך מיקי מוצא את איאן במצב מדוכא. הדאגות של מיקי מהתנהגותו של איאן גורמות לו לבקש את עזרתם של דבי וקארל שמזהים את הסימפטומים שלו כזהים לאלו שהיו לאמם. כשפיונה חוזרת הביתה, דבי וקארל נרגשים, אך במהרה מספרים את החדשות על איאן. פיונה מסיקה שאיאן סובל מהפרעה דו־קוטבית ומציע לאשפז אותו, מיקי לא מסכים, באומרו שהוא ידאג לאיאן גם ללא אשפוז.